als_Latn dik_Latn sag_Latn
Liberalizimi i vizave të Shqipërisë me Bashkimin Europian, vendim i cili hyn në fuqi pak ditë para festave të fund vitit, pritet të sjellë një tjetër konfigurim të tregut të udhëtimeve të shqiptarëve, duke zgjeruar gjeografinë turistike me vendet fqinje të “Schengen”-it, apo edhe me vendet e tjera të zhvilluara Perëndimore.
Një interesim të veçantë kanë shfaqur mjaft kompani të transportit ajror. Nëse mendohej se fluksi i parë i turistëve shqiptarë që do të udhëtojnë drejt Bashkimit Evropian për të kaluar pranë familjarëve festat e fund vitit, do të ishte më tepër në rrugë tokësore dhe detare, për shkak të kostos më të ulët të biletës, në një kohë të shkurtër pritet që dhe transporti ajror të përballojë një fluks në rritje.
Në prag të liberalizimit të vizave, kompanitë ajrore që operojnë në vendin tonë kanë shtuar jo vetëm destinacione të reja, por edhe do të marrin edhe avionë shtese. Jo në pak raste linjat ajrore që kanë destinacion Shqipërinë nuk nisen në orarin e përcaktuar, por për këtë kreu i Aviacionit Civil thotë se ligji në këtë pikë është i mirë rregulluar dhe ka raste specifike të dëmshpërblimit ndaj udhëtarëve.
Sipas operatorëve turistikë, tregu turistik turk, në veçanti i Antalyas, do të zërë rreth 25 për qind të totalit, ai malazez dhe kroat rreth 15 për qind të totalit, i Kosovës dhe Bosnjës rreth 12 për qind, ndërsa tregjet në vendet e Bashkimit Europian do të zënë rreth 28.5 për qind. Rritje pritet të ketë edhe tregu turistik grek, rreth 14 për qind te totalit. Tregu turistik në Egjypt do të zënë rreth 3.5 për qind të totalit e ai i vendeve Ekzotike (Karaibe, Indokine etj.) rreth 2 për qind.
als_Latn als_Latn als_Latn als_Latn